10.07 Ennäe imet, olengi tänases päevas!  Hommikul toimus mingi kõvem helikopteriaction linna kohal. Kõigepealt  tiirutasid kaks Vietnami sõjafilmidest tuttavat masinat ümber meie hotelli lähedal oleva mäe. Hiljem tuli mingi jämedam riistapuu ja podistas hotelli kohal. Meiega koos elab ameeriklasest fotograaf James, kes tuli ka asja uudistama. Pildistada neid igaks juhuks ei tasu, kuna kaamera võib eemalt meenutada mingit relva ja parem on mitte Stingeri raketiga otsa ette saada. Küsisime hotellipidaja käest, et mis lahti. Ei midagi erilist, ju mingi VIP kas tuleb või läheb.  Postkontoris ootas mind kiri. Poste  Restante töötas siin igati tõrgeteta ja kirja üle leti ulatamise tasu oli vaid 20 afgaani.  Õhtul väike istumine teemal "Mart ja Kristjan - neli kuud koos ja ikka veel sõbrad!"